Ejendomsmægleren må ikke pege på en bygningssagkyndig, så derfor går mæglerens bestilling igennem et forsikringsselskab. Sælger og ejendomsmægler har en interesse i at få huset solgt hurtigst muligt, hvilket giver en interesse i ”pæne” rapporter. Køber og forsikringsselskab har samme interesser, nemlig i at få retvisende rapporter, så køber får et realistisk billede af huset og kan forhandle en fair pris, og så forsikringsselskabet kan prisfastsætte risikoen korrekt. \r Ved at bevare ’forsikringsbestillervejen’ undgår ordningen en interessekonflikt og skaber balance i forholdet mellem køber og sælger. Forsikringsbestillervejen er desuden med til at sikre høj kvalitet af rapporter, en hurtig levering via automatiserede processer samt stordriftsfordele, der giver konkurrence på pris og dermed billigere rapporter.